Diari Oficial de la Generalitat Valenciana


Sumari del DOGV 6467, del 24-02-2011 (2011/2230)

RESOLUCIÓ de 2 de febrer de 2011, de la Conselleria de Justícia i Administracions Públiques, per la qual es dóna publicitat als crèdits que han de finançar les ajudes convocades per mitjà de l'Orde 16/2010, d'1 de desembre, de la Conselleria de Justícia i Administracions Públiques, per la que es regulen i convoquen ajudes dirigides a programes d'atenció a menors i jóvens subjectes a mesures judicials al medi obert, per a l'exercici corresponent a l'any 2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6467

Data del DOGV
:   24-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2230


Data del document
:   02-02-2011

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de febrer de 2011, de la Conselleria de Justícia i Administracions Públiques, per la qual es dóna publicitat als crèdits que han de finançar les ajudes convocades per mitjà de l'Orde 16/2010, d'1 de desembre, de la Conselleria de Justícia i Administracions Públiques, per la que es regulen i convoquen ajudes dirigides a programes d'atenció a menors i jóvens subjectes a mesures judicials al medi obert, per a l'exercici corresponent a l'any 2011. [2011/2230]  
L'Orde 16/2010 d'1 de desembre, de la Conselleria de Justícia i Administracions Públiques, per la qual es regulen i convoquen ajudes dirigides a programes d'atenció a menors i jóvens subjectes a mesures judicials al medi obert, per a l'exercici corresponent a l'any 2011 (publicada en el DOCV núm. 6413, de data 9 de desembre de 2010), va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, quedant condicionada el finançament de les anomenades ajudes a l'aprovació dels crèdits corresponents.  
Aprovada i publicada la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de data 31 de desembre de 2010), de conformitat amb allò que s'ha preceptuat en la disposició addicional segona de l'Orde 16/2010, d'1 de desembre, de la Conselleria de Justícia i Administracions Públiques, i en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, procedeix donar publicitat als crèdits i a la línia de subvenció destinats al finançament de les ajudes regulades i convocades per l'esmentada Orde.  
En virtut d'això, i fent ús de les facultats que em confereixen l'article 47.11 del Text Refós de la Llei d'Hisenda Pública de la Generalitat Valenciana i el Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, modificat per Decret 22/2010, de 22 de gener, del Consell, resolc:  
Primer  
Donar publicitat als crèdits pressupostaris i a la línia de subvenció que s'indiquen a continuació, destinats a finançar les ajudes regulades en l'Orde 16/2010 d'1 de desembre, de la Conselleria de Justícia i Administracions Públiques, per la qual es regulen i convoquen ajudes dirigides a programes d'atenció a menors i jóvens subjectes a mesures judicials al medi obert, per a l'exercici corresponent a l'any 2011 (DOCV núm. 6413, de data 9 de desembre de 2010), a càrrec del programa pressupostari 141.30 Justícia Juvenil i Prevenció de la Violència:  
- Denominació: mesures judicials al medi obert  
- Línia de subvenció: T2194000  
- Consignació pressupostària: 2.435.260 €  
Segon  
La subvenció es farà efectiva, d'acord amb el que disposa l'article 86.5.R.8 de la Llei 17/2010, de 30 de desembre, de Pressupostos de la Generalitat per a l'exercici 2011, de la manera següent: el 60% de l'import de la subvenció s'alliberarà immediatament, una vegada concedida esta; el 40% restant, s'alliberarà després de l'aportació i comprovació de la documentació justificativa de l'efectiva i correcta aplicació de, almenys, el 75 per cent de l'import inicialment anticipat. Així mateix, de conformitat amb el que disposa l'article 24.6 de l'Orde 16/2010, d'1 de desembre de 2010, de la Conselleria de Justícia i Administracions Públiques, per la qual es regulen i convoquen ajudes dirigides a programes d'atenció a menors i jóvens subjectes a mesures judicials al medi obert, per a l'exercici corresponent a l'any 2011, la subvenció concedida que incloga el període comprés entre l'1 de gener i el 30 de setembre, haurà d'haver-se justificat, com a màxim, el 31 d'octubre de 2011, no podent presentar-se justificacions del gasto efectuat en l'exercici de l'any 2011, després del 31 de gener de l'any 2012.  
La present resolució esgota la via administrativa i, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contra la mateixa es podrà interposar potestativament recurs de reposició davant del mateix òrgan que l'ha dictat, en el termini d'un mes a comptar des de l'endemà de la seua publicació o bé pot interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre que estimen pertinent.  
València, 2 de febrer de 2011.- El conseller de Solidaritat i Ciutadania, p. d. (R 30.07.2010, de la consellera de Justícia i Administracions Públiques, DOCV núm. 6323, de 02.08.2010): Rafael Blasco Castany.